BG
C 463/8
Официален вестник на Европейския съюз
5.12.2022 г.
2) Член 2, точка 83 от Регламент No 651/2014 трябва да се тълкува в смисъл, че: за да може даден субект да се счита за „организация за научни изследвания и разпространение на знания“ по смисъла на тази разпоредба, не е необходимо този субект да реинвестира приходите, получени от основната му дейност, в същата тази основна дейност.
3) Член 2, точка 83 от Регламент No 651/2014 трябва да се тълкува в смисъл, че: правният статут на членовете и на акционерите на даден субект, както и евентуално стопански характер на упражняваната от тях дейност или на преследваните от тях цели, не са определящи критерии за квалифицирането на посочения субект като „организация за научни изследвания и разпространение на знания“ по смисъла на тази разпоредба.
(1)
ОВ C 189, 17.5.2021 г. ...
ОВ C 297, 26.7.2021 г.
Решение на Съда (седми състав) от 13 октомври 2022 г. (преюдициално запитване от Bundesfinanzgericht — Австрия) — DN/Finanzamt Österreich (Дело C-199/21) (1) (Преюдициално запитване — Социална сигурност — Регламент (ЕО) 883/2004 — Членове 67 и 68 — Семейни обезщетения — Право на обезщетения въз основа на пенсия — Лице, получаващо пенсии, които се изплащат от две държави членки — Държава членка или държави членки, в която или които този пенсионер има право на семейни обезщетения — Регламент (ЕО) 987/2009 — Член 60, параграф 1, трето изречение — Законодателство на държава членка, съгласно което семейните обезщетения се отпускат на родителя, в чието домакинство е детето — Непоискване от този родител да се отпуснат такива обезщетения — Задължение за вземане предвид на подадено от другия родител искане — Искане за възстановяване на семейни обезщетения, изплатени на другия родител — Допустимост) (2022/C 463/09) Език на производството: немски Запитваща юрисдикция Bundesfinanzgericht
Страни в главното производство Жалбоподател: DN Ответник: Finanzamt Österreich
Диспозитив 1) Член 67, второ изречение от Регламент (ЕО) No 883/2004 на Европейския парламент и на Съвета от 29 април 2004 година за координация на системите за социална сигурност трябва да се тълкува в смисъл, че когато дадено лице получава пенсии в две държави членки, то има право на семейни обезщетения в съответствие със законодателството на тези две държави членки.
Когато получаването на такива обезщетения в една от тези държави членки е изключено по силата на националното законодателство, правилата за предимство, посочени в член 68, параграфи 1 и 2 от този регламент, не се прилагат.
2) Член 60, параграф 1, трето изречение от Регламент (ЕО) No 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) No 883/2004